Благотворителна изложба "Пейзажи от България" | webcafe.bg
28.08.2012, 13:48 (обновена 28.08.2012, 13:50)
Автор на изложбата е Димитър Анастасов, който чрез продажба на картините събира средства за бъбречна трансплантация
За Димитър Анастасов
Димитър Анастасов завършва Художествена академия ,,Николай Павлович”, София, специалност Графика, клас на проф. Петър Чуклев, 1979-1985.
В периода 1985-1993 г. Работи като художник в Столична библиотека – автор на логото на библиотеката и оформител на всички печатни и рекламни материали.
Автор на повече от 60 корици на издателствата, цялостен дизайн на две списания и един алманах - Енергетика, Светулка, Et cetera, както и на лога на повече от 20 фирми и организации.
През 2004 г. печели стипендия от фондация ,,Pollock-Krasner”, Ню-Йорк.
В периода 1990 – 2011 г. художникът участва в повече от 15 изложби.
Благотворителна изложба Пейзажи от България ще бъде открита този четвъртък - 30 август от 18.30 ч. в Националната галерия за чуждестранно изкуство.
Автор на изложбата е Димитър Анастасов, който чрез продажба на картините събира средства за бъбречна трансплантация.
Вече повече от 8 години художникът Димитър Анастасов е на диализа. През 2010 г. Фондът за лечение на българи в чужбина излиза с решение, че неговият случай не може да бъде решен в България и е одобрен за трансплантиране извън пределите на страната. Към тогавашна дата той получава и уверението, че освен транспланнтацията, държавата ще покрие и задължителните предварителни изследвания, които са необходими за включване в листата на чакащите донор.
Единственото условие е Димитър Анастасов да открие клиника в чужбина, която да се съгласи да извърши операцията.
Избраната клиника се намира във Франция. След като бива одобрен, той подготвя заминаването си. Но малко преди да бъде осъществено то, Фондът за лечение на българи в чужбина е закрит и неговия правилник е променен. Съгласно новите условия, художникът не може да получи финансиране от държавата.
Така авторът решава сам да финансира лечението си събира средства от продажба на своите картини.
Oще: димитър анастасов изложба трансплантация
1 MiaWallace | 28.08.201214:45
Дано художникът да намери подкрепата, от която има нужда!
Аз с удоволствие ще посетя изложбата